Mongolų invazijos į Japoniją
Mongolų invazijos į Japoniją – 1274 m. ir 1281 m. vykusios mongolų invazijos į Japoniją, kurių ėmėsi Juanų dinastijos Chubilajus, siekdamas užkariauti Japonijos salyną po to, kai Korėjos karalystė Gorijo tapo mongolų vasalinė valstybė. Galiausiai nesėkmingi bandymai įsiveržti yra svarbūs makroistoriniu požiūriu, nes jie apribojo mongolų ekspansiją ir Japonijos istorijoje yra valstybę lemiantys įvykiai. Įsiveržimai minimi daugelyje grožinės literatūros kūrinių ir yra pirmieji įvykiai, kuriems apibūdinti plačiai vartojamas žodis kamikadzė („dieviškasis vėjas“), kilęs iš dviejų taifūnų, su kuriais susidūrė Juano laivynai. Šie įsiveržimai buvo vienas pirmųjų kariavimo su paraku atvejų už Kinijos ribų. Viena svarbiausių technologinių naujovių karo metu buvo sprogstamųjų, rankomis mėtomų bombų naudojimas.